**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO VALDYTI PATIKĖJIMO TEISE**

2021 m. gegužės 27 d. Nr. B1-153

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1, 2 punktais, 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4 punktu, 5.1 papunkčiu, atsižvelgdama į Molėtų rajono savivaldybės administracijos direktoriaus 2021 m. gegužės 18 d. įsakymą Nr. B6-501 „Dėl Molėtų rajono savivaldybės turto pripažinimo nereikalingu“,

Molėtų rajono savivaldybės taryba nusprendžia:

1. Perduoti Molėtų r. Giedraičių Antano Jaroševičiaus gimnazijai (kodas 191228160) Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nematerialųjį turtą – techninį projektą „Joniškio universalaus daugiafunkcio centro modernizavimo projektas“ (inventorinis Nr. 486180; balansinė sąskaita 1150001 – kitas nematerialus turtas; finansavimo šaltinis – savivaldybės biudžeto lėšos), kurio įsigijimo vertė 2825,0 Eur, likutinė vertė 2021 m. gegužės 1 d. 0,0 Eur, patikėjimo teise valdyti, naudoti ir disponuoti juo.
2. Įgalioti Molėtų rajono savivaldybės administracijos direktorių pasirašyti 1 punkte nurodyto turto perdavimo ir priėmimo aktą.

           Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika